summary: سشمیتا سین نے رواں سال بڑے پردے پر واپسی کا اشارہ دے دیا
text: ممبئی اردو پوائنٹ اخبارتازہ ترین این این ئی 23 مارچ2017ء بالی ووڈ اداکارہ سشمیتا سین نے رواں سال بڑے پردے پر واپسی کا اشارہ دے دیا ایک انٹرویو میں جب ان سے واپسی کا پوچھا گیا تو ان کا کہنا تھا کہ بڑی اسکرین پر واپسی کے حوالے سے میں بہت عرصے سے کہہ رہی ہوں لیکن میں چاہتی ہوں کہ بڑی اسکرین پر ایسی انٹری دوں کہ اسے دیکھ کر مداح نا صرف خوش اور محظوظ ہوں بلکہ یہ بھی کہیں کہ سشمیتا سین کی واپسی بے مثال ہے اور ہم انہیں بہت پسند کرتے ہیں سب تیار رہیں کیونکہ یہ سب اسی سال بھی ہو سکتا ہے سشمیتا سے جب رواں سال فلپائن کے دارالحکومت منیلا میں مس یونیورس کے مقابلے میں بطور جج کے فرائض انجام دینے کے حوالے سے پوچھا گیا تو ان کا کہنا تھا کہ وہ تجربہ بہترین رہا جس نے مجھے وہ وقت یاد دلا دیا جب میں مس یونیورس بنی تھی انہیں مس یونیورس کے مقابلے میں بطور بھارتی جج شرکت کرنے پر بھی بہت فخر ہے